ચોંકાવનારી વાત તો એ છે કે લગ્ન કરતાં ડિવોર્સ મોંઘા છે. અદાલત હવે ડિવોર્સ માગવા પર પતિઓ પર મોટો દંડ કરવા લાગી છે અને એટલો મોટો કે લગ્ન ડિવોર્સ કરતાં સસ્તા પડે. માનવામાં નથી આવતું ને… હજી થોડા વખત પહેલાં દિલ્હીની એક અદાલતમાં અભિનેતા રઘુવીર યાદવને ૪૦૦૦૦ રૂા. દર મહિને તેની પત્ની તથા નાના પુત્રને આપવાનો હુકમ કર્યો. રઘુવીર યાદવની આવક સવા લાખ રૂા.ની આંકી અને તેથી ૨૦૦૦૦ રૂ. પત્નીને તથા ૨૦૦૦૦ રૂ. સગીર પુત્રને આપવાનું ફરમાન કર્યું. હવે રઘુવીર યાદવ બીજા લગ્ન કરે તો પણ દર મહિને ૪૦૦૦૦ રૂ. ની વ્યવસ્થા તો કરવી જ રહી.